**Սլովակիայի փոստ** (սլովակ.՝ Slovenská pošta), Սլովակիայի պետական փոստային ընկերություն, որը պատասխանատու է Սլովակիայի տարածքում փոստի սպասարկման հարցում։ Ձևավորվել է 1993 թվականի հունվարի 1-ին՝ Սլովակիայի ինքնավարության ու անկախության ճանաչումից հետո։ 2004 թվականի հոկտեմբերին անցել է պետական վերահսկողության տակ՝ վերածվելով սահմանափակ պատասխանատվությամբ բաց հանրային ընկերության։ Գտնվում է Սլովակիայի Հանրապետության տրանսպորտի, շինարարության և տեղական զարգացման նախարարության ենթակայության տակ։

*Սլովակիայի փոստն* ունի 1566 բաժանմունք ամբողջ երկրի տարածքում և Սլովակիայի խոշորագույն փոստային ընկերությունների մեջ երրորդ տեղն է զբաղեցնում։ Բացի փոստի ցրումից՝ այն զբավում է նաև փոստային նամականիշների թողարկմամբ և ունի սեփական թանգարան։ Ընկերության գլխավոր բաժանմունքը գտնվում է Բանսկա Բիստրիցայում։

Պատմություն
-----------

*Սլովակիայի փոստը* հիմնադրվել է 1993 թվականի հունվարի 1-ին՝ Փոստի ու հեռահաղորդակցության կառավարման վարչության (սլովակ.՝ Správa pôšt a telekomunikácií) բաժանումից հետո։ Այն մասնատվել է երեք ընկերությունների՝ *Սլովակիայի փոստ*, *Slovenské telekomunikácie* (ներկայումս՝ *Slovak Telekom*) և *Poštová novinová služba, š.p.* (ներկայումս՝ *Prvá novinová spoločnosť, a.s.*)։

2004 թվականի սեպտեմբեր 20-ին Տրանսպորտի, շինարարության և տեղական զարգացման նախարարության որոշումով այն վերածվել է սահմանափակ պատասխանատվությամբ հանրային բաց ընկերության։ Այս որոշումն ուժի մեջ է մտել 2004 թվականի հոկտեմբերի 1-ից։ 2006 թվականին *Moody’s* վարկանշային կազմակերպության տվյալներով *Սլովակիայի փոստն* արժանացել է բարձրագույն *Aaa* վարկանիշի, որը հաստատվել է 2014 թվականին։

2013 թվականին երեք տարվա ընթացքում առաջին անգամ փոստը ֆինանսական տարին ավարտել է մաքուր եկամտի դրական ցուցանիշներով՝ այդ միտումը պահելով նաև հաջորդ տարի (շահույթը կազմել է 4,91 միլիոն եվրո մինչև հարկերի մուծումը)։ 2015 թվականին այն դուրս է եկել ապահովագրական շուկա՝ ձեռք բերելով *PPB* (վերանվանվել է *Poštová poisťovňa, a.s.*) ընկերության բաժնետոմսերի 20 %-ը։

Գործունեություն
---------------

*Սլովակիայի փոստը* երկրի առաջատար կազմակերպություններից է, որոնք փոստային ծառայություններ են մատուցում, կատարում են դրամական փոխանցումներ, ունեն համապատասախան լոգիստիկ պայմաններ Կենտրոնական ու Արևելյան Եվրոպայում գործունեություն իրականացնելու համար։ Ընկերությունը համարվում է *eKolok* համակարգի օպերատոր Սլովակիայում վարչական ու դատական ծախսեր հավաքելու գործում։ *IOMO* ծրագրի հիմնական գործընկերն է քաղաքացիներին տեղում պետական ծառայություններ մատուցելու խնդրով։

Գործունեության գնահատական
-------------------------

### Պարգևատրումներ

* 2008 թվականին *Սլովակիայի փոստը* ստացել է Որակի ու բնապահպանական կառավարման արտոնագիր, որը համապատասխանում է STN EN 9001:2001 a STN EN ISO 14001:2005 ծառայություններին, ինչպես նաև դարձել է մարդկային ռեսուրսների ոլորտում *HR Gold* մրցանակի դափնեկիր։
* 2013 թվականին *Սլովակիայի փոստը* ստացել է «Národná cena Slovenskej republiky» մրցանակ որակի համար և բարձր գնահատականի արժանացել՝ համաձայն *EFQM* ստանդարտի։
* 2014 թվականին ծառայությունների համար արժանացել է *SOPK* մրցանակի։

### Տուգանքներ

2016 թվականին *Սլովակիայի փոստը* Էլեկտրոնային հեռահաղորդակցության և փոստային ծառայությունների վարչության կողմից տուգանվել է 3,500 եվրոյով սպասարկման ժամկետներին չհետևելու համար, մասնավորապես հաճախորդին 12 րոպեից ավել չսպասելու պահանջը չկատարելու համար։ Պահանջի չկատարման պատճառներից է եղել անձնակազմի քիչ թվաքանակը։

Պատկերասրահ
-----------

* Սլովակիայի փոստի բաժանմունք №1 ՇտուրովոյումՍլովակիայի փոստի բաժանմունք №1 Շտուրովոյում
* Փոստի բաժանմունք ՊրեշովումՓոստի բաժանմունք Պրեշովում
* Սլովակիայի փոստի բաժանմունք №1 Դունայսկա ՍտրեդայումՍլովակիայի փոստի բաժանմունք №1 Դունայսկա Ստրեդայում
* Փոստային արկղ ԲրատիսլավայումՓոստային արկղ Բրատիսլավայում
* TAZ 1500 ավտոմեքենան փոստային ծառայություն իրականացնելիս*TAZ 1500* ավտոմեքենան փոստային ծառայություն իրականացնելիս

Ծանոթագրություններ
------------------

1. ↑  «Slovenská pošta - Subject of activity» (անգլերեն). Slovenská pošta. Վերցված է 2017 թ․ օգոստոսի 15-ին.
2. ↑  «Účtovná závierka 2017» (PDF) (սլովակերեն). Banská Bystrica: Slovenská pošta, a. s. 2018 թ․ մարտի 22. Վերցված է 2019 թ․ մարտի 6-ին.
3. 1 2  «Slovenská pošta, a.s.» (սլովակերեն). finstat.sk. Վերցված է 2019 թ․ մարտի 15-ին.
4. ↑  «Najväčší zamestnávatelia na Slovensku za rok 2016» (սլովակերեն). finstat.sk. Վերցված է 2019 թ․ մարտի 15-ին.
5. ↑  Daniela Krajanová (2018 թ․ հունվարի 29). «Na pošte sa nemá čakať viac než 12 minút, pošta za to už dostala pokutu» (սլովակերեն). Bratislava: Denník N. Վերցված է 2018 թ․ փետրվարի 1-ին.

Արտաքին հղումներ
----------------

* Պաշտոնական կայք (սլովակ.) (անգլ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Չափորոշչային վերահսկողություն | ISNI: 0000000088529195 · VIAF: 128799696 · WorldCat VIAF: 128799696 |

 |